**SRIJEDA, 8.4.2020.**

**Dragi moji četvrtaši!**

**Još se malo potrudimo, a onda ćemo se odmoriti.**

**PRIRODA I DRUŠTVO**

Ponovit ćemo gradivo o biljkama i životinjama. Ponovite što ste jučer naučili:

[**Život životinja**](https://view.genial.ly/5e792036dd2dca0da6ce371f)

Vježbajte i ponavljajte uz kvizove:

[Životinje prema vrsti prehrane](https://wordwall.net/hr/embed/51aff568176b4e7292a6ff87fc8f2762?themeId=1&templateId=2)

[Složi sliku](https://www.bookwidgets.com/play/3NX2X2)

[Divlje i domaće životinje - križaljka](https://wordwall.net/hr/embed/57d73c97b0ca4b1084acdced44347aa0?themeId=1&templateId=11)

[Život biljaka i životinja](https://wordwall.net/hr/resource/448606/%C5%BEivot-biljaka-i-%C5%BEivotinja)

[Život biljaka i životinja - križaljka](https://wordwall.net/hr/resource/1166917/%C5%BEivot-biljaka-i-%C5%BEivotinja)

Riješite zadatke u radnoj bilježnici na 58. str. Fotografirajte mi tu stranicu i pošaljite u pojedinačnoj poruci.

**HRVATSKI JEZIK**

Bliži se Uskrs, najveći kršćanski blagdan. Zabavite se uz igru:

[Uskrsni memory](https://matchthememory.com/zabava123?fbclid=IwAR1QjfyuW3XjXPKnPs5_-XqmBVOJPJSvjPPjCaQUrGjFDdJL_F55_u_skdM)

O Uskrsu mnogo znate, a danas ćemo proširiti svoje znanje uz tekst u radnoj bilježnici *Uskrs – veliki kršćanski blagdan i čuvar narodnih običaja* (RB, 124. str.)

U bilježnicu napišite naslov, ime autorice prilagođenog teksta i odgovorite na pitanja:

1. Na što nas Uskrs podsjeća?
2. Zašto je jaje simbol života?
3. Što je seljak vjerovao stavljajući jaje u brazdu?
4. Što obilježava narodni običaj paljenja uskrsnog krijesa?
5. Zašto se uskrsne pisanice mogu zvati šarenice?
6. Opiši u dvije rečenice običaj blagoslova jela.
7. Kako sve nazivamo Uskrs?
8. Zašto Uskrs nazivamo čuvarem naših narodnih običaja?

Odgovori na pitanja pomoći će vam u rješavanju radne bilježnice na 125. str. Kad to riješite, fotografirajte tu stranicu i pošaljite u pojedinačnoj poruci.

**SAT RAZREDNIKA**

Da smo u školi, danas bi uređivali našu učionicu u uskrsnom ozračju. Zato ćemo to napraviti u svom domu. Predlažem nekoliko kreativnih radionica kojima ćete ukrasiti svoj dom.

1. **Ispušite jaja i oslikajte pisanice**. Možete ih staviti u košaru ili na štapić pa mogu biti u vazi ili u tegli sa cvijećem.



1. **Zeko od papirnatih tanjura**

* osmišljavamo i izrađujemo zeca od papirnatih tanjura

**Materijal**

* Dva papirnata tanjura, kolaž papir, ljepilo (obično ili vruće), markeri, flomasteri, razni ukrasi.



**Tijek aktivnosti:**

* Jedan papirnati tanjur iscrtamo tako da od njega dobijemo dva uha i dio mašnu za zeku.
* Zalijepimo uši, ukrasimo ih kolažem ili obojimo temperama, flomasterima, drvenim bojicama.
* Nalijepimo zeki oči (ili ih nacrtamo), njuškicu.
* Dodamo mašnu te i nju ukrasimo po želji.
* Možemo raditi zeku, zečicu ili cijelu zečju obitelj.
* Budite kreativni!!



1. Za moju kreativnu družinu jedan jednostavan zadatak kako ukrasiti svoju sobu, prozor ili napraviti nekome poklon.




**Evo još nekih ideja!**





























**Predlažem da i sami pretražujete internet! Tražite nove ideje!**

Svoje kreativne uratke koje ćete raditi ovih dana fotografirajte i pošaljite u našu WhatsApp grupu.

Pozdrav od učiteljice Pavice!